CELEX: 32017R1972
Language: mt
Date: 2017-10-30 00:00:00
Title: Regolament tal-Kummissjoni (UE) 2017/1972 tat-30 ta' Ottubru 2017 li jemenda l-Annessi I u III tar-Regolament (KE) Nru 999/2001 tal-Parlament Ewropew u tal-Kunsill fir-rigward ta' programm ta' monitoraġġ għall-marda ta' tnewwin kroniku fiċ-ċriev fl-Estonja, fil-Finlandja, fil-Latvja, fil-Litwanja, fil-Polonja u fl-Iżvezja u li tħassar id-Deċiżjoni tal-Kummissjoni 2007/182/KE (Test b'rilevanza għaż-ŻEE. )

31.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 281/14
            
         REGOLAMENT TAL-KUMMISSJONI (UE) 2017/1972
   tat-30 ta' Ottubru 2017
   li jemenda l-Annessi I u III tar-Regolament (KE) Nru 999/2001 tal-Parlament Ewropew u tal-Kunsill fir-rigward ta' programm ta' monitoraġġ għall-marda ta' tnewwin kroniku fiċ-ċriev fl-Estonja, fil-Finlandja, fil-Latvja, fil-Litwanja, fil-Polonja u fl-Iżvezja u li tħassar id-Deċiżjoni tal-Kummissjoni 2007/182/KE
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 999/2001 tal-Parlament Ewropew u tal-Kunsill tat-22 ta' Mejju 2001 li jistabblixxi regoli għall-prevenzjoni, kontroll u eradikazzjoni ta' ċertu enċefalopatija sponġiformi li tinxtered (1), u b'mod partikolari l-Artikolu 23 tiegħu,
   Billi:
   
               (1)
            
            
               Ir-Regolament (KE) Nru 999/2001 jistabbilixxi r-regoli għall-prevenzjoni, il-kontroll u l-eradikazzjoni ta' ċertu enċefalopatiji sponġiformi li tinxtered (TSE) f'annimali bovini, ovini u kaprini. Dan ir-Regolament japplika għall-produzzjoni u t-tqegħid fis-suq ta' annimali ħajjin u ta' prodotti li joriġinaw mill-annimali u, f'ċerti każijiet speċifiċi, għall-esportazzjonijiet tagħhom.
            
         
               (2)
            
            
               Il-marda tat-tnewwin kroniku (CWD) hija TSE li taffettwa ċ-ċriev, mifruxa fl-Amerika ta' Fuq. Sal-lum, is-CWD ma ġietx irrappurtata fit-territorju tal-Unjoni; madankollu f'April 2016 ġiet identifikata għall-ewwel darba fir-renna fin-Norveġja. In-Norveġja sussegwentement intensifikat il-programm ta' monitoraġġ għas-CWD fiċ-ċriev u identifikat għadd ta' każijiet oħra tas-CWD fir-renni u fil-moose.
            
         
               (3)
            
            
               Fit-2 ta' Diċembru 2016, l-Awtorità Ewropea dwar is-Sigurtà fl-Ikel (EFSA) adottat opinjoni xjentifika dwar il-marda ta' tnewwin kroniku fiċ-ċriev (“opinjoni tal-EFSA”) (2). L-opinjoni tal-EFSA tipprevedi rakkomandazzjonijiet għall-implimentazzjoni ta' programm ta' monitoraġġ ta' tliet snin għas-CWD fiċ-ċriev fl-Estonja, fil-Finlandja, fl-Iżlanda, fil-Latvja, fil-Litwanja, fin-Norveġja, fil-Polonja u fl-Iżvezja, li huma l-Unjoni u l-pajjiżi taż-ŻEE li għandhom popolazzjoni tar-renni u/jew tal-moose. L-opinjoni tal-EFSA tisħaq li l-għanijiet ta' programm ta' monitoraġġ ta' tliet snin għas-CWD bħal dan għandhom jikkonfermaw jew jeskludu l-preżenza tas-CWD f'pajjiżi fejn qatt ma tkun instabet din il-marda u f'pajjiżi fejn is-CWD ġiet osservata (in-Norveġja biss s'issa), sabiex tiġi stmata l-prevalenza u l-firxa ġeografika tas-CWD.
            
         
               (4)
            
            
               L-Artikolu 6(1) tar-Regolament (KE) Nru 999/2001 jipprevedi li kull Stat Membru għandu jwettaq programm ta' monitoraġġ annwali għat-TSEs ibbażat fuq il-monitoraġġ attiv u passiv skont l-Anness III ta' dak ir-Regolament.
            
         
               (5)
            
            
               Ir-rekwiżiti għal programm ta' monitoraġġ ta' tliet snin għas-CWD fl-Estonja, fil-Finlandja, fil-Latvja, fil-Litwanja, fil-Polonja u fl-Iżvezja għandhom għalhekk jiżdiedu fil-Kapitolu A tal-Anness III tar-Regolament (KE) Nru 999/2001, abbażi tar-rakkomandazzjonijiet inklużi fl-opinjoni tal-EFSA. Dawn ir-rekwiżiti għandhom jitqiesu bħala rekwiżiti minimi li għandhom jitħarsu mill-Istati Membri kkonċernati. Dawn l-Istati Membri madankollu jistgħu jirfinaw il-programm ta' monitoraġġ għas-CWD biex jaddattaw għas-sitwazzjoni partikolari tagħhom.
            
         
               (6)
            
            
               Barra minn hekk, il-laboratorju, il-protokolli u l-metodi tal-ittestjar li għandhom jintużaw għall-programm ta' monitoraġġ għas-CWD kif ukoll il-miżuri li għandhom jittieħdu wara l-ittestjar għas-CWD għandhom jiġu ċċarati fil-Parti III tal-Kapitolu A tal-Anness III.
            
         
               (7)
            
            
               Kif ġie rrakkomandat fl-opinjoni tal-EFSA, il-programm ta' monitoraġġ ta' tliet snin għas-CWD għandu jiffoka, minn naħa, fuq iċ-ċriev imrobbija u miżmuma fil-magħluq, u min-naħa l-oħra, fuq iċ-ċriev selvaġġi u semidomestikati. Sabiex tiġi żgurata ċ-ċertezza legali, id-definizzjonijiet ta' “ċriev imrobbija u miżmuma fil-magħluq”, “ċriev selvaġġi” u “ċriev semidomestikati” għandhom jiddaħħlu fl-Anness I tar-Regolament (KE) Nru 999/2001.
            
         
               (8)
            
            
               L-Artikolu 6(4) tar-Regolament (KE) Nru 999/2001 jipprevedi li l-Istati Membri għandhom jippreżentaw lill-Kummissjoni rapport annwali dwar l-attivitajiet ta' monitoraġġ tat-TSE tagħhom. Il-Parti I(A) tal-Kapitolu B tal-Anness III ta' dak ir-Regolament tistipula t-tagħrif li l-Istati Membri għandhom jinkludu fir-rapport annwali tagħhom, permezz ta' sottomissjonijiet regolari fid-database tal-UE tat-TSE u/jew inklużjoni fir-rapport annwali. Il-Parti II ta' dan il-Kapitolu tipprevedi li l-EFSA għandha tanalizza l-informazzjoni inkluża mill-Istati Membri fir-rapport annwali tagħha u tippubblika rapport annwali dwar it-tendenzi u s-sorsi tat-TSE fl-Unjoni. Ir-rekwiżiti tar-rappurtar li jkopru l-programm ta' monitoraġġ ta' tliet snin għas-CWD għandhom jiddaħħlu fil-Parti I(A) tal-Kapitolu B tal-Anness III sabiex jiġi żgurat li d-dejta miksuba minn dan il-programm tiġi sottomessa mill-Istati Membri kkonċernati fid-database tal-UE tat-TSE u b'hekk tippermetti l-inklużjoni tagħhom u l-analiżi fir-rapport sommarju annwali tal-UE għall-monitoraġġ tat-TSE, li għandu jsir mill-EFSA skont il-Parti II ta' dak il-Kapitolu.
            
         
               (9)
            
            
               Id-Deċiżjoni tal-Kummissjoni 2007/182/KE (3) tistipula rekwiżiti għal stħarriġ dwar is-CWD fiċ-ċriev li twettaq mill-2007 sal-2010. Peress li dan l-istħarriġ tlesta, u sabiex jiġi evitat li jkun hemm definizzjonijiet diverġenti rilevanti għall-monitoraġġ għas-CWD bejn dawk stipulati fl-Anness I għal dik id-Deċiżjoni, u dawk stabbiliti b'dan ir-Regolament, jenħtieġ li d-Deċiżjoni 2007/182/KE titħassar. Il-miżuri previsti f'dan ir-Regolament jikkonformaw mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Annessi I u III tar-Regolament (KE) Nru 999/2001 huma emendati skont l-Anness ta' dan ir-Regolament.
   Artikolu 2
   Id-Deċiżjoni 2007/182/KE tħassret.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-30 ta' Ottubru 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 147, 31.5.2001, p. 1.
   
      (2)  Scientific Opinion on Chronic wasting disease (CWD) in cervids, The EFSA Journal (2017);15(1):46.
   
      (3)  Id-Deċiżjoni tal-Kummissjoni 2007/182/KE tad-19 ta' Marzu 2007 dwar stħarriġ għall-marda ta' tnewwin kroniku fiċ-ċriev (ĠU L 84, 24.3.2007, p. 37).
   
      ANNESS
      L-Annessi I u III tar-Regolament (KE) Nru 999/2001 huma emendati kif ġej:
      
                  1.
               
               
                  Fl-Anness I, dan li ġej jiżdied mal-punt 2:
                  
                              “(o)
                           
                           
                              “ċriev imrobbija u miżmuma fil-magħluq” tfisser annimali tal-familja Cervidae li jinżammu mill-bnedmin f'territorju magħluq.
                           
                        
                              (p)
                           
                           
                              “ċriev selvaġġi” tfisser annimali tal-familja Cervidae li ma jkunux miżmuma mill-bnedmin.
                           
                        
                              (q)
                           
                           
                              “ċriev semidomestikati” tfisser annimali tal-familja Cervidae li jinżammu mill-bnedmin, għalkemm mhux f'territorju magħluq.”
                           
                        
            
                  2.
               
               
                  L-Anness III huwa emendat kif ġej:
                  
                              (a)
                           
                           
                              Fil-Kapitolu A, il-Parti III, tinbidel b'li ġej:
                              “III.   IL-MONITORAĠĠ FIĊ-ĊRIEV
                              A.   Programm ta' monitoraġġ ta' tliet snin għall-marda tat-tnewwin kroniku (CWD)
                              
                              1.   Ġenerali
                              
                                       
                                          1.1.
                                       
                                       
                                          L-Istati Membri li jkollhom popolazzjoni selvaġġa u/jew imrobbija u/jew semidomestikata ta' ċriev u/jew ta' renni (l-Estonja, il-Finlandja, il-Latvja, il-Litwanja, il-Polonja u l-Iżvezja) għandhom iwettqu programm ta' monitoraġġ ta' tliet snin għas-CWD fiċ-ċriev, mill-1 ta' Jannar 2018 sal-31 ta' Diċembru 2020. It-testijiet għall-iscreening tat-TSE mwettqa għall-iskop ta' dan il-programm ta' monitoraġġ għandhom isiru bejn l-1 ta' Jannar 2018 u l-31 ta' Diċembru 2020; madankollu, il-ġbir ta' kampjuni għall-għan tal-programm ta' monitoraġġ jista' madankollu jibda fl-2017.
                                       
                                    
                                       
                                          1.2.
                                       
                                       
                                          Il-programm ta' monitoraġġ ta' tliet snin għas-CWD għandu jkopri dawn l-ispeċi ta' ċriev:
                                          
                                                      —
                                                   
                                                   
                                                      Renna tundra Eurasiatika (Rangifer tarandus tarandus);
                                                   
                                                
                                                      —
                                                   
                                                   
                                                      Renna tal-foresti Finlandiżi (Rangifer tarandus fennicus);
                                                   
                                                
                                                      —
                                                   
                                                   
                                                      Moose (Alces alces);
                                                   
                                                
                                                      —
                                                   
                                                   
                                                      Ċerv żgħir (roe deer) (Capreolus capreolus);
                                                   
                                                
                                                      —
                                                   
                                                   
                                                      Ċerv b'denbu abjad (Odocoileus virginianus);
                                                   
                                                
                                                      —
                                                   
                                                   
                                                      Ċerv aħmar (Cervus elaphus).
                                                   
                                                
                                    
                                       
                                          1.3.
                                       
                                       
                                          Permezz ta' deroga mill-punt 1.2, Stat Membru jista', abbażi ta' valutazzjoni tar-riskju dokumentata sottomessa lill-Kummissjoni Ewropea, jagħżel għall-programm ta' monitoraġġ ta tliet snin għas-CWD, subsett ta' speċijiet elenkati f'dak il-punt.
                                       
                                    2.   Disinn tal-kampjunar
                              
                                       
                                          2.1.
                                       
                                       
                                          L-Istati Membri msemmija fil-punt 1.1 għandhom jidentifikaw l-Unitajiet Primarji tal-Kampjunar (PSU), li għandhom ikopru t-territorji kollha li fihom il-popolazzjoni taċ-ċriev, bl-użu ta' mill-inqas l-elementi li ġejjin:
                                          
                                                      (a)
                                                   
                                                   
                                                      għal ċriev imrobbija u miżmuma fil-magħluq, l-istabbilimenti u l-faċilitajiet kollha li fihom iċ-ċriev jiġu miżmuma f'territorju magħluq għandhom jitqiesu bħala Unità Primarja tal-Kampjunar (PSU).
                                                   
                                                
                                                      (b)
                                                   
                                                   
                                                      għal ċriev selvaġġi u semidomestikati, il-PSU għandha tkun definita ġeografikament abbażi tal-kriterji li ġejjin:
                                                      
                                                                  (i)
                                                               
                                                               
                                                                  iż-żoni li fihom annimali selvaġġi u semidomestikati ta' speċijiet koperti mill-programm ta' monitoraġġ jiltaqgħu mill-inqas f'ċertu perjodu tas-sena;
                                                               
                                                            
                                                                  (ii)
                                                               
                                                               
                                                                  jekk għal xi speċi dan it-tlaqqigħ ma jseħħx, iż-żoni ddelimitati b'barrieri naturali jew artifiċjali jkollhom fihom l-annimali tal-ispeċijiet koperti mill-programm ta' monitoraġġ;
                                                               
                                                            
                                                                  (iii)
                                                               
                                                               
                                                                  iż-żoni li fihom annimali tal-ispeċijiet koperti mill-programm ta' monitoraġġ jiġu kkaċċjati u żoni konnessi ma' attivitajiet rilevanti oħra li għandhom x'jaqsmu mal-ispeċi koperti bil-programm ta' monitoraġġ.
                                                               
                                                            
                                                
                                    
                                       
                                          2.2.
                                       
                                       
                                          L-Istati Membri msemmija fil-punt 1.1 għandhom jagħżlu ċriev imrobbija, miżmuma fil-magħluq, selvaġġi, u semidomestikati għall-ittestjar tat-TSE billi jużaw l-approċċ li ġej ta' teħid ta' kampjuni f'żewġ stadji:
                                          
                                                      (a)
                                                   
                                                   
                                                      fl-ewwel stadju, dawk l-Istati Membri għandhom:
                                                      
                                                                  (i)
                                                               
                                                               
                                                                  għal ċriev imrobbija u ċriev miżmuma fil-magħluq:
                                                                  
                                                                              —
                                                                           
                                                                           
                                                                              jagħżlu, fuq bażi aleatorja fejn tiġi żgurata rappreżentanza ġeografika, u, jekk ikun rilevanti, filwaqt li jitqiesu l-fatturi ta' riskju rilevanti identifikati f'valutazzjoni dokumentata tar-riskju mwettqa mill-Istat Membru, 100 PSU li jridu jiġu koperti matul il-perjodu ta' tliet snin tal-programm ta' monitoraġġ, jew
                                                                           
                                                                        
                                                                              —
                                                                           
                                                                           
                                                                              jekk l-Istat Membru ma setax jidentifika 100 PSU għal ċriev imrobbija u miżmuma fil-magħluq, jagħżel kull PSU identifikata.
                                                                           
                                                                        
                                                            
                                                                  (ii)
                                                               
                                                               
                                                                  Għal ċriev selvaġġi u semidomestikati:
                                                                  
                                                                              —
                                                                           
                                                                           
                                                                              jagħżlu, fuq bażi aleatorja fejn tiġi żgurata rappreżentanza ġeografika, u, jekk ikun rilevanti, filwaqt li jitqiesu l-fatturi ta' riskju rilevanti identifikati f'valutazzjoni dokumentata tar-riskju mwettqa mill-Istat Membru, 100 PSU li jridu jiġu koperti matul il-perjodu ta' tliet snin tal-programm ta' monitoraġġ, jew
                                                                           
                                                                        
                                                                              —
                                                                           
                                                                           
                                                                              jekk l-Istat Membru ma setax jidentifika 100 PSU għal ċriev selvaġġi u semidomestikati, jagħżel kull PSU identifikata.
                                                                           
                                                                        
                                                            
                                                
                                                      (b)
                                                   
                                                   
                                                      fit-tieni stadju:
                                                      
                                                                  (i)
                                                               
                                                               
                                                                  għal ċriev imrobbija u ċriev miżmuma fil-magħluq:
                                                                  
                                                                              —
                                                                           
                                                                           
                                                                              Stat Membru li jkun għażel 100 PSU għandu, fi ħdan kull PSU magħżula, jieħu kampjun tal-annimali kollha li jappartjenu lill-gruppi fil-mira elenkati taħt il-punt 2.4.(a) matul il-perjodu ta' tliet snin sakemm tintlaħaq il-mira ta' 30 annimal ittestjat għal kull PSU. Jekk madankollu ċerti PSU ma jkunux jistgħu jilħqu l-mira ta' 30 annimal ittestjat matul il-perjodu ta' tliet snin minħabba d-daqs limitat tal-popolazzjoni taċ-ċriev tagħhom, it-teħid ta' kampjuni ta' annimali li jappartjenu lill-gruppi fil-mira elenkati taħt il-punt 2.4. (a) jistgħu jkomplu f'PSU akbar anki wara li tkun intlaħqet il-mira ta' 30 annimal ittestjat, bl-għan li jintlaħaq l-għadd totali ta' massimu ta' 3 000 ċerv imrobbi u miżmum fil-magħluq, fejn possibbli, ittestjat fil-livell nazzjonali matul il-perjodu ta' tliet snin tal-programm ta' monitoraġġ;
                                                                           
                                                                        
                                                                              —
                                                                           
                                                                           
                                                                              Stat Membru li jkun identifika inqas minn 100 PSU għandu, fi ħdan kull PSU, jieħu kampjun tal-annimali kollha li jappartjenu lill-gruppi fil-mira elenkati taħt il-punt 2.4. (a) matul il-perjodu ta' tliet snin, bl-għan li joqrob lejn l-għadd totali ta' sa 3 000 ċerv imrobbi u miżmum fil-magħluq, fejn possibbli, ittestjat fil-livell nazzjonali matul il-perjodu ta' tliet snin tal-programm ta' monitoraġġ.
                                                                           
                                                                        
                                                            
                                                                  (ii)
                                                               
                                                               
                                                                  għal ċriev selvaġġi u semidomestikati:
                                                                  
                                                                              —
                                                                           
                                                                           
                                                                              Stat Membru li jkun għażel 100 PSU għandu, fi ħdan kull PSU magħżula, jieħu kampjun tal-annimali kollha li jappartjenu lill-gruppi fil-mira elenkati taħt il-punt 2.4.(b), fuq il-perjodu ta' tliet snin sakemm tintlaħaq il-mira ta' 30 annimal ittestjat għal kull PSU, bl-għan li tintlaħaq il-mira li jiġu ttestjati 3 000 ċerv selvaġġ u semidomestikat fil-livell nazzjonali matul il-perjodu ta' tliet snin;
                                                                           
                                                                        
                                                                              —
                                                                           
                                                                           
                                                                              Stat Membru li jkun identifika inqas minn 100 PSU għandu, fi ħdan kull PSU, jieħu kampjun tal-annimali kollha li jappartjenu lill-gruppi fil-mira elenkati taħt il-punt 2.4. (b) matul il-perjodu ta' tliet snin, bl-għan li joqrob lejn l-għadd totali ta' 3 000 ċerv selvaġġ u semidomestikat ittestjat fil-livell nazzjonali matul il-perjodu ta' tliet snin tal-programm ta' monitoraġġ.
                                                                           
                                                                        
                                                            
                                                
                                    
                                       
                                          2.3.
                                       
                                       
                                          Iċ-ċriev kollha magħżula għandhom ikollhom età ta' 'l fuq minn 12-il xahar. L-età tal-annimal għandha tkun stmata abbażi tad-dentatura, tas-sinjali ovvji ta' maturità jew kull tagħrif ieħor affidabbli.
                                       
                                    
                                       
                                          2.4.
                                       
                                       
                                          Iċ-ċriev għandhom jintgħażlu mill-gruppi fil-mira li ġejjin:
                                          
                                                      (a)
                                                   
                                                   
                                                      għal ċriev imrobbija u ċriev miżmuma fil-magħluq:
                                                      
                                                                  (i)
                                                               
                                                               
                                                                  ċriev imrobbija jew ċriev miżmuma fil-magħluq mejtin/maqtula: ċriev imrobbija jew miżmuma fil-magħluq misjuba mejta fit-territorju magħluq fejn ikunu miżmuma, waqt it-trasport jew f'biċċerija, kif ukoll ċriev tat-trobbija jew miżmuma fil-magħluq maqtula għal raġunijiet ta' saħħa/età;
                                                               
                                                            
                                                                  (ii)
                                                               
                                                               
                                                                  ċriev imrobbija jew ċriev miżmuma fil-magħluq li jippreżentaw sinjali kliniċi/li huma morda: ċriev li juru sinjali ta' mġiba anormali u/jew disturb fil-moviment u/jew b'mod ġenerali jinsabu f'kundizzjoni ħażina;
                                                               
                                                            
                                                                  (iii)
                                                               
                                                               
                                                                  ċriev imrobbija mbiċċra li tqiesu mhux tajbin għall-konsum mill-bniedem;
                                                               
                                                            
                                                                  (iv)
                                                               
                                                               
                                                                  ċriev imrobbija mbiċċra li jkunu tqiesu tajbin għall-konsum mill-bniedem jekk Stat Membru jkun identifika inqas minn 3 000 ċerv imrobbi u miżmum fil-magħluq mill-gruppi (i) sa (iii).
                                                               
                                                            
                                                
                                                      (b)
                                                   
                                                   
                                                      għal ċriev selvaġġi u semidomestikati:
                                                      
                                                                  (i)
                                                               
                                                               
                                                                  ċriev selvaġġi jew semidomestikati mejta/maqtula: ċriev misjuba mejta f'ambjent selvaġġ kif ukoll ċriev semidomestikati misjuba mejta jew maqtula għal raġunijiet ta' saħħa/età;
                                                               
                                                            
                                                                  (ii)
                                                               
                                                               
                                                                  ċriev feruti/ċriev maqtula milquta minn vetturi fuq it-triq jew attakkati minn predaturi: ċriev selvaġġi jew semidomestikati milquta minn vetturi fuq it-triq, milquta minn ferroviji jew attakkati minn predaturi;
                                                               
                                                            
                                                                  (iii)
                                                               
                                                               
                                                                  ċriev semidomestikati jew ċriev selvaġġi li juru sinjali kliniċi/li huma morda: ċriev selvaġġi u semidomestikati, li huma osservati bħala li juru sinjali ta' mġiba anormali u/jew disturb fil-moviment u/jew b'mod ġenerali jinsabu f'kundizzjoni ħażina tas-saħħa;
                                                               
                                                            
                                                                  (iv)
                                                               
                                                               
                                                                  ċriev selvaġġi kkaċċjati u ċriev semidomestikati maqtula li ġew dikjarati mhux tajbin għall-konsum uman;
                                                               
                                                            
                                                                  (v)
                                                               
                                                               
                                                                  il-kaċċa selvaġġa kkaċċjata u ċ-ċriev semidomestikati li jkunu tqiesu tajbin għall-konsum mill-bniedem jekk Stat Membru jkun identifika inqas minn 3 000 ċerv selvaġġ u semidomestikat mill-gruppi (i) sa (iv).
                                                               
                                                            
                                                
                                    
                                       
                                          2.5.
                                       
                                       
                                          Fil-każ ta' sejba pożittiva ta' TSE f'xi ċerv, l-għadd ta' kampjuni minn ċriev miġbura fiż-żona fejn ikun instab li kien hemm każ ta' TSE pożittiv għandu jiżdied, ibbażat fuq valutazzjoni mwettqa mill-Istat Membru kkonċernat.
                                       
                                    3.   Teħid ta' kampjuni u ttestjar fil-laboratorju
                              
                                       
                                          3.1.
                                       
                                       
                                          Għal kull ċerv magħżul f'konformità mal-punt 2, għandu jinġabar kampjun ta' obex u jiġi ttestjat għat-TSEs.
                                          Barra minn hekk, fejn hu fattibbli, kampjun ta' wieħed minn dawn it-tessuti li ġejjin għandu jiġi miġbur f'din l-ordni ta' preferenza li ġejja:
                                          
                                                      (a)
                                                   
                                                   
                                                      noduli limfatiċi retrofarinġali;
                                                   
                                                
                                                      (b)
                                                   
                                                   
                                                      tunsilli;
                                                   
                                                
                                                      (c)
                                                   
                                                   
                                                      noduli limfatiċi oħra tar-ras.
                                                   
                                                Għal ittestjar rapidu, għandha tiġi ppreżentata hemisection tal-obex f'għamla friska jew ffriżata. Il-hemisection li tifdal għandha tkun iffissata. Meta jinġabru, in-noduli limfatiċi u t-tunsilli għandhom jiġu ffissati.
                                          Porzjon ta' tessut frisk minn kull tip ta' kampjun għandu jinżamm iffriżat sakemm jinkiseb riżultat negattiv, f'każ li tinħtieġ bijoassaġġ.
                                       
                                    
                                       
                                          3.2.
                                       
                                       
                                          Sakemm toħroġ il-pubblikazzjoni ta' linji gwida dwar l-ittestjar għat-TSE fiċ-ċriev tal-Laboratorju ta' Referenza tal-UE għat-TSE, għandu jintuża l-metodu ta' laboratorju li ġej għall-iskop tal-programm ta' monitoraġġ għas-CWD:
                                          
                                                      (a)
                                                   
                                                   
                                                      testijiet rapidi:
                                                      Testijiet rapidi kif imsemmija fil-punt 4 tal-Kapitolu C tal-Anness X użati fid-detezzjoni tal-enċefalopatija sponġiformi trażmissibbli (TSE) fl-obex ta' annimali bovini jew annimali ruminanti żgħar għandhom jitqiesu xierqa għad-detezzjoni tat-TSE fl-obex taċ-ċriev. Testijiet rapidi kif imsemmija fil-punt 4 tal-Kapitolu C tal-Anness X użati għad-detezzjoni tat-TSE fin-noduli limfatiċi ta' annimali bovini jew annimali ruminanti żgħar għandhom jitqiesu xierqa għad-detezzjoni tat-TSE fin-noduli limfatiċi taċ-ċriev. L-Istati Membri jistgħu wkoll jużaw l-immunoistokimika għal skopijiet ta' skrining u għal dan il-għan għandhom jissodisfaw test tal-profiċjenza organizzat mil-Laboratorju ta' Referenza tal-UE għat-TSE.
                                                   
                                                
                                                      (b)
                                                   
                                                   
                                                      test ta' konferma:
                                                      Meta r-riżultat ta' test rapidu jkun inkonklużiv jew pożittiv, il-kampjun għandu jiġi soġġett għal eżaminazzjonijiet ta' konferma li jużaw mill-inqas wieħed mill-metodi u protokolli li ġejjin stabbiliti fl-aħħar edizzjoni tal-Manwal għal testijiet djanjostiċi u vaċċini għall-Annimali Terrestri tal-Organizzazzjoni Internazzjonali għas-Saħħa tal-Annimali (OIE):
                                                      
                                                                  —
                                                               
                                                               
                                                                  il-metodu immunoistokimiku (IHC);
                                                               
                                                            
                                                                  —
                                                               
                                                               
                                                                  Western blot.
                                                               
                                                            Meta Stat Membru ma jkunx jista' jikkonferma riżultat pożittiv ta' test rapidu, għandu jibgħat kampjun xieraq tat-tessut lil-Laboratorju ta' Referenza tal-UE għal konferma.
                                                   
                                                
                                                      (c)
                                                   
                                                   
                                                      karatterizzazzjoni ta' iżolat:
                                                      Fil-każ ta' sejbiet pożittivi tat-TSE, għandhom jitwettqu aktar testijiet għal karatterizzazzjoni tal-iżolati, f'konsultazzjoni mal-Laboratorju ta' Referenza tal-UE għat-TSE.
                                                   
                                                
                                    
                                       
                                          3.3.
                                       
                                       
                                          Il-ġenotip tal-proteina prijonika għandu jiġi ddeterminat għal kull sejba pożittiva ta' TSE fiċ-ċriev.
                                          Barra minn hekk, għal kull ċerva ttestjata u misjuba negattiva għat-TSE, jew:
                                          
                                                      —
                                                   
                                                   
                                                      jiġi stabbilit il-ġenotip tal-proteina prijonika ta' annimali ttestjati u misjuba negattivi għal TSE, jew
                                                   
                                                
                                                      —
                                                   
                                                   
                                                      kampjun ta' tessut, li jista' jkun l-obex, għandu jinżamm iffriżat mill-inqas sal-31 ta' Diċembru 2021, biex jippermetti l-ġenotipar jekk jiġi deċiż hekk.
                                                   
                                                
                                    B.   Monitoraġġ ulterjuri fiċ-ċriev
                              
                              L-Istati Membri għandhom iwettqu monitoraġġ addizzjonali għat-TSEs fiċ-ċriev ibbażat fuq valutazzjoni tar-riskju li tista' tqis id-detezzjoni ta' TSE fiċ-ċriev fl-istess Stat Membru jew fir-reġjuni ġirien.
                              L-Istati Membri għajr dawk imsemmija taħt il-punt 1.1 tal-Parti A jistgħu fuq bażi volontarja jwettqu monitoraġġ għat-TSEs fiċ-ċriev.
                              Wara t-tmiem tal-programm ta' monitoraġġ ta' tliet snin imsemmi fil-Parti A, l-Istati Membri msemmija taħt il-punt 1.1 jistgħu fuq bażi volontarja jwettqu monitoraġġ għat-TSEs fiċ-ċriev.”
                           
                        
                              (b)
                           
                           
                              Fil-Kapitolu A, tiżdied il-Parti IV li ġejja:
                              “IV.   MONITORAĠĠ FI SPEĊIJIET OĦRAJN TA' ANNIMALI
                              Stati Membri jistgħu fuq bażi volontarja jwettqu monitoraġġ għat-TSE fi speċijiet ta' annimali li ma jkunux annimali bovini, ovini, kaprini u ċervidi.”
                           
                        
                              (c)
                           
                           
                              Fil-Kapitolu B, fil-Parti I.(A), il-punt 7 jinbidel b'li ġej:
                              
                                          “7.
                                       
                                       
                                          F'annimali għajr dawk bovini, ovini u kaprini, kif ukoll iċ-ċervidi, għajr dawk koperti bil-programm ta' monitoraġġ ta' tliet snin għas-CWD imsemmi fil-Parti III.A tal-Kapitolu A ta' dan l-Anness, l-għadd ta' kampjuni u każijiet konfermati ta' TSE għal kull speċi.”
                                       
                                    
                        
                              (d)
                           
                           
                              Fil-Kapitolu B, il-Parti I.(A), għandu jiżdied il-punt 9 li ġej:
                              
                                          “9.
                                       
                                       
                                          Għal Stati Membri koperti bil-programm ta' monitoraġġ ta' tliet snin għas-CWD imsemmi fil-Parti III.A tal-Kapitolu A ta' dan l-Anness, ir-rapport annwali għas-snin 2018, 2019 u 2020 għandu jinkludi:
                                          
                                                      (a)
                                                   
                                                   
                                                      L-għadd ta' kampjuni ta' ċriev mibgħuta għall-ittestjar, skont il-grupp immirat, skont il-kriterji li ġejjin:
                                                      
                                                                  —
                                                               
                                                               
                                                                  l-identifikatur primarju tal-Unità tal-Kampjunar (PSU),
                                                               
                                                            
                                                                  —
                                                               
                                                               
                                                                  l-ispeċi,
                                                               
                                                            
                                                                  —
                                                               
                                                               
                                                                  is-sistema ta' ġestjoni: imrobbija, miżmuma fil-magħluq, selvaġġi jew semidomestikati,
                                                               
                                                            
                                                                  —
                                                               
                                                               
                                                                  il-grupp immirat,
                                                               
                                                            
                                                                  —
                                                               
                                                               
                                                                  is-sess,
                                                               
                                                            
                                                
                                                      (b)
                                                   
                                                   
                                                      Ir-riżultati tat-testijiet rapidi u ta' konferma (l-għadd ta' testijiet pożittivi u negattivi) u, meta jkun applikabbli, investigazzjonijiet ulterjuri ta' karatterizzazzjoni tal-iżolat, it-tessut ikkampjunat u t-test rapidu u t-teknika ta' konferma użata.
                                                   
                                                
                                                      (c)
                                                   
                                                   
                                                      Iż-żoni ġeografiċi, inkluż il-pajjiż ta' oriġini, jekk mhux dak tal-Istat Membru li jkun qed jibgħat ir-rapport, tal-każijiet pożittivi tat-TSE.
                                                   
                                                
                                                      (d)
                                                   
                                                   
                                                      Il-ġenotip, u l-ispeċi, ta' kull ċerv misjub pożittiv għat-TSE.
                                                   
                                                
                                                      (e)
                                                   
                                                   
                                                      Meta jiġi ttestjat, il-ġenotip taċ-ċriev ittestjati u misjuba negattivi għat-TSE.”